PATVIRTINTA

 Rokiškio rajono savivaldybės tarybos

 2020 m. d.

 sprendimu Nr. TS-



**ROKIŠKIO rajono savivaldybės 2020–2022 metų**

**strateginiS veiklos planAS**

**Rokiškis, 2020 m.**

**ROKIŠKIO RAJONO SAVIVALDYBĖS**

**2020-2022 METŲ STRATEGINIS VEIKLOS PLANAS**

|  |  |
| --- | --- |
| **Biudžetiniai metai** | **2020** |

**MISIJA IR STRATEGINIAI POKYČIAI**

|  |
| --- |
| Misija |

Užtikrinti bendruomenės viešųjų poreikių tenkinimą ir gyvenimo kokybės gerinimą, efektyviai vykdant vietos valdžios, viešojo administravimo ir viešųjų paslaugų teikimą bei didinti Rokiškio rajono patrauklumą.

|  |
| --- |
| Strateginiai pokyčiai |

* Skaidrinti ir efektyvinti savivaldybės valdomų įmonių veiklą
* Gerinti savivaldybės teikiamų paslaugų kokybę ir asmenų aptarnavimą
* Įgyvendinti švietimo įstaigų struktūrinius pokyčius
* Gerinti švietimo įstaigų infrastruktūrą
* Plėsti socialinio būsto fondą
* Vykdyti sklandų perėjimą nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams
* Didinti socialinių paslaugų prieinamumą
* Tęsti gydytojų rezidentūros studijų išlaidų kompensavimą
* Gerinti sveikatos apsaugos paslaugų kokybę
* Skatinti gyventojų aktyvią gyvenseną
* Įgyvendinti projektą „Juodupė – mažoji kultūros sostinė“
* Modernizuoti kultūros įstaigų infrastruktūrą ir plėsti teikiamų paslaugų įvairovę
* Gerinti vandens tiekimo ir nuotekų šalinimo infrastruktūrą

|  |
| --- |
| Strateginiai tikslai ir programos |

Rokiškio rajono savivaldybės strateginiame plėtros plane išskirtos trys prioritetinės veiklos sritys: ekonominės plėtros skatinimas ir konkurencingumo didinimas (2, 3 strateginis tikslas); sumanios visuomenės ir socialinės gerovės kūrimas (1, 2 strateginis tikslas); darnus teritorijų ir infrastruktūros vystymas (2, 3 strateginis tikslas).

**Rokiškio rajono savivaldybės strateginiai tikslai ir programos**

3 strateginis tikslas.

**Užtikrinti darnią teritorinę plėtrą ir kokybišką gyvenamąją bei verslo aplinką**

2 strateginis tikslas.

**Aktyvinti bendruomeninę, kultūrinę, sportinę veiklą bei didinti rajono turistinį ir rekreacinį patrauklumą**

1 strateginis tikslas.

**Užtikrinti aukštą švietimo, socialinės paramos ir sveikatos apsaugos paslaugų kokybę ir prieinamumą**

3 programa.

**Kultūros, sporto, bendruomenės, vaikų ir jaunimo gyvenimo aktyvinimo programa**

1 programa.

**Savivaldybės pagrindinių funkcijų vykdymo programa**

2 programa.

**Ugdymo kokybės ir mokymosi aplinkos užtikrinimo programa**

5 programa.

**Rajono infrastruktūros objektų priežiūros, plėtros ir modernizavimo programa**

4 programa.

**Socialinės paramos ir sveikatos apsaugos paslaugų kokybės gerinimo programa**

6 programa.

**Kaimo plėtros, aplinkos apsaugos ir verslo skatinimo programa**

1 STRATEGINIS TIKSLAS

**Užtikrinti aukštą švietimo, socialinės paramos ir sveikatos apsaugos paslaugų kokybę ir prieinamumą**

Įgyvendinant pirmąjį strateginį tikslą „Užtikrintiaukštąšvietimo, socialinės paramos ir sveikatos apsaugos paslaugų kokybę ir prieinamumą„ vykdomos šios programos:

* 2 programa: Ugdymo kokybės ir mokymosi aplinkos užtikrinimas;
* 4 programa: Socialinės paramos ir sveikatos apsaugos paslaugų kokybės gerinimas.

Strateginio tikslo pasiekimui įvertinti vykdant programas „Ugdymo kokybės ir mokymosi aplinkos užtikrinimas“ ir „Socialinės paramos ir sveikatos apsaugos paslaugų kokybės gerinimas“ yra numatyti šie efekto kriterijai:

| **Vertinimo kriterijaus kodas** | **Efekto vertinimo kriterijaus pavadinimas** | **2020 m.** | **2021 m.** | **2022 m.** |
| --- | --- | --- | --- | --- |
| E-1-2 | Mokinių, tęsiančių studijas aukštojo mokslo studijų programas vykdančiose įstaigose (universitetuose, kolegijose), dalis nuo visų brandos atestatus įgijusių mokinių skaičiaus, proc. | 64,0 | 64,0 | 64,0 |
| E-1-4 | Socialinės paramos tikslingumas, proc. | 100,0 | 100,0 | 100,0 |

2 STRATEGINIS TIKSLAS

 **Aktyvinti bendruomeninę, kultūrinę, sportinę veiklą bei didinti rajono turistinį ir rekreacinį patrauklumą**

Įgyvendinant antrąjį strateginį tikslą „Aktyvinti bendruomeninę, kultūrinę, sportinę veiklą bei didinti rajono turistinį ir rekreacinį patrauklumą“ vykdoma ši programa:

* 3 programa: Kultūros, sporto, bendruomenės, vaikų ir jaunimo gyvenimo aktyvinimas;

Strateginio tikslo pasiekimui įvertinti vykdant programą „Kultūros, sporto, bendruomenės, vaikų ir jaunimo gyvenimo aktyvinimas“ yra numatyti šie efekto kriterijai:

| **Vertinimo kriterijaus kodas** | **Efekto vertinimo kriterijaus pavadinimas** | **2020 m.** | **2021 m.** | **2022 m.** |
| --- | --- | --- | --- | --- |
| E-2-3-1 | Kultūros renginiuose dalyvavusių ir turistinius objektus lankiusiųjų asmenų skaičiaus pokytis (lyginant su ankstesniais metais), proc. | 1,0 | 1,0 | 1,0  |
| E-2-3-2 | Sportinėje veikloje dalyvavusių asmenų skaičiaus pokytis (lyginant su ankstesniais metais), proc. | 2,0  | 2,0  | 3,0 |

3 STRATEGINIS TIKSLAS

**Užtikrinti darnią teritorinę plėtrą ir kokybišką gyvenamąją bei verslo aplinką**

Įgyvendinant trečiąjį strateginį tikslą „Užtikrinti darnią teritorinę plėtrą ir kokybišką gyvenamąją bei verslo aplinką“ vykdomos šios programos:

* 1 programa. Savivaldybės pagrindinių funkcijų vykdymas;
* 5 programa. Rajono infrastruktūros objektų priežiūros, plėtros ir modernizavimas;
* 6 programa Kaimo plėtros, aplinkos apsaugos ir verslo skatinimas.

Strateginio tikslo pasiekimui įvertinti vykdant programas „Savivaldybės pagrindinių funkcijų vykdymas“, „Rajono infrastruktūros objektų priežiūros, plėtros ir modernizavimas“ ir „Kaimo plėtros, aplinkos apsaugos ir verslo skatinimas“ yra numatyti šie efekto kriterijai:

| **Vertinimo kriterijaus kodas** | **Efekto vertinimo kriterijaus pavadinimas** | **2020 m.** | **2021 m.** | **2022 m.** |
| --- | --- | --- | --- | --- |
| E-3-1 | Savivaldybės gyventojų teigiamos nuomonės apie savivaldybės darbą dalis nuo visų vertinime dalyvavusių asmenų skaičiaus, proc. | 50,0 | 55,0 | 60,0 |
| E-3-5 | Statinių priežiūrai, rekonstrukcijai ir plėtrai numatomų skirti lėšų pokytis (lyginant su ankstesniais metais), proc. | 1,0 | 1,0 | 1,0 |
| E-3-6 | Bendro vidutinio žemės ūkio valdos dydžio pokytis (lyginant su ankstesniais metais), proc. | 4,0 | 4,0 | 4,0 |

**Planuojami asignavimai programoms įgyvendinti**

|  |  |
| --- | --- |
| **Programos numeris, pavadinimas** | **Asignavimai, tūkst. Eur** |
| **2020 m.** | **2021 m.** | **2022 m.** |
| 01, Savivaldybės pagrindinių funkcijų vykdymas | 5017,16 | 5035,42 | 5202,30 |
| 02, Ugdymo kokybės ir mokymosi aplinkos užtikrinimas | 14887,86 | 14950,00 | 15100,00 |
| 03, Kultūros, sporto, bendruomenės, vaikų ir jaunimo gyvenimo aktyvinimas | 3873,74 | 3537,84 | 3628,22 |
| 04, Socialinės paramos ir sveikatos apsaugos paslaugų kokybės gerinimas | 13605,78 | 12792,14 | 12590,24 |
| 05, Rajono infrastruktūros objektų priežiūra, plėtra ir modernizavimas | 3851,43 | 2969,14 | 3483,95 |
| 06, Kaimo plėtros, aplinkos apsaugos ir verslo skatinimas | 2702,38 | 1477,27 | 1356,00 |
| **Viso:** | **43938,35** | **40761,81** | **41360,71** |

**Planuojamų asignavimų pasiskirstymas pagal strateginius tikslus, proc.**

**SITUACIJOS ANALIZĖ**

**IŠORĖS APLINKOS ANALIZĖ**

**Teisiniai veiksniai.**

Rokiškio rajono savivaldybė, vykdydama savarankiškąsias ir valstybines funkcijas bei nustatydama strategines veiklos kryptis, vadovaujasi savo patvirtintais strateginio planavimo dokumentais, kurie rengiami atsižvelgiant į nacionalinio lygmens ir tarptautinius strateginio planavimo dokumentus.

Nacionaliniu lygmeniu valstybės plėtros vizija, raidos prioritetai ir jų įgyvendinimo kryptys nustatytos Lietuvos pažangos strategijoje ,,Lietuva 2030“. Šios strategijos įgyvendinimo dokumentas – 2014-2020 metų nacionalinė pažangos programa.

Regioniniu lygmeniu Rokiškio rajono savivaldybės plėtros gairės įtakoja Panevėžio regiono plėtros planas, kuriame numatyti du regiono plėtros prioritetai:

* Kokybiškos viešosios paslaugos;
* Ekonominiam augimui palanki aplinka.

 **Ekonominiai veiksniai.**

LR finansų ministerija prognozuoja šalies ekonominę raidą ir pateikia pagrindinių makroekonomikos rodiklių reikšmes ir prognozuojamą jų dinamiką 2020-2022 m. (2019 m. rugsėjo mėn. duomenys).

**Pagrindiniai makroekonomikos rodikliai**

|  |  |  |  |  |  |
| --- | --- | --- | --- | --- | --- |
| Rodiklio pavadinimas | 2018 m. | 2019 m. | 2020 m. | 2021 m. | 2022 m. |
| Rodiklio pokytis, proc. |
| BVP palyginamosiomis kainomis  | 3,5 | 3,7 | 2,4 | 2,3 | 2,3 |
|  BVP to meto kainomis  | 6,9 | 7,1 | 5,2 | 4,5 | 4,4 |
| Darbo našumo (BVP palyginamosiomis kainomis vienam užimtam gyventojui) | 2,0 | 2,9 | 2,3 | 2,6 | 2,7 |
| BVP palyginamosiomis kainomis sudedamųjų dalių pokytis, proc. |
| Namų ūkių vartojimo išlaidos | 3,9 | 3,9 | 3,9 | 3,5 | 3,5 |
| Valdžios sektoriaus vartojimo išlaidos | 0,8 | 0,9 | 0,5 | 0,3 | 0,3 |
| Prekių ir paslaugų eksportas | 5,1 | 4,7 | 3,9 | 3,4 | 3,3 |
| Prekių ir paslaugų importas | 4,3 | 5,1 | 4 | 3 | 3 |

**Šaltinis:** Lietuvos Respublikos finansų ministerija

Makroekonominė padėtis visą vidutinės trukmės laikotarpį išliks stabili. Atsižvelgiant į prastesnę tarptautinę ekonominę aplinką, prognozuojamas ir Lietuvos ūkio augimo sulėtėjimas. Prognozuojama, kad vidaus paklausa (privatusis vartojimas) ir eksportas ir toliau išliks Lietuvos ūkio varikliais.

**Darbo rinkos rodikliai\***

|  |  |  |  |  |  |
| --- | --- | --- | --- | --- | --- |
| Rodiklio pavadinimas | 2018 m. | 2019 m. | 2020 m. | 2021 m. | 2022 m. |
| Rodiklio pokytis procentais |
|  Užimtų gyventojų skaičius (pagal gyventojų užimtumo tyrimo apibrėžtį)  | 1,5 | 0,7 | 0,1 | -0,2 | -0,3 |
| Nedarbo lygis (pagal gyventojų užimtumo tyrimo apibrėžtį) | 6,1 | 6,0 | 5,9 | 5,9 | 5,9 |
| Vidutinio mėnesinio bruto darbo užmokestis | 10,0 | 8,3 | 7,4 | 5,8 | 5,5 |
| Darbo užmokesčio fondas | 11,1 | 9,1 | 7,6 | 5,5 | 5,2 |

*\* Nuo 2019 m. sausio 1 d. pakeisti darbdavio ir darbuotojo mokamų valstybinio socialinio draudimo įmokų tarifai (perkėlus 28,9 proc. dydžio socialinio draudimo tarifą darbuotojui bruto darbo užmokestis indeksuotas 1,289 karto).*

**Šaltinis:** Lietuvos Respublikos finansų ministerija

Darbo rinkos padėtis visą vidutinės trukmės laikotarpį išliks palanki darbuotojams. Darbo užmokesčio pokyčiai bus įtakoti Vyriausybės vykdomos viešojo sektoriaus darbo užmokesčio politikos, sprendimų dėl minimalios mėnesinės algos pokyčio ir verslo siekio pritraukti ir išlaikyti kvalifikuotus darbuotojus. Sulėtėjus ekonomikos augimui, darbo užmokesčio pokytis taip pat bus nuosaikesnis (2020 m. – 7,4 proc., 2021 m. – 5,8 proc., 2022 m. – 5,5 proc.).

**Bendrojo vidaus produkto kitimas**

*\* Išankstiniai duomenys*

**Šaltinis:** Lietuvos statistikos departamentas

Bendrojo vidaus produkto dalis vienam gyventojui nuosekliai auga tiek šalyje, tiek Panevėžio regione (iki 2017 m.). Atnaujinta informacija apie BVP dalį, tenkančią vienam Panevėžio regiono gyventojui nuo 2018 m. nėra teikiama.

**Materialinės investicijos, tenkančios vienam gyventojui, Eur**

*\*Išankstiniai duomenys*

**Šaltinis:** Lietuvos statistikos departamentas

Lietuvos statistikos departamento paskelbti išankstiniai 2018 metų duomenys rodo, kad materialinės investicijos, tenkančios vienam gyventojui, skaičiuojant eurais, lyginant su 2017 metų duomenimis, išaugo tiek visoje šalyje, tiek Panevėžio regione (9,4 proc.) bei Rokiškio rajone (22,5 proc.).

**Tiesioginės užsienio investicijos, tenkančios vienam gyventojui, Eur**

|  |  |  |  |
| --- | --- | --- | --- |
|  | **2017 m.** | **2018 m.** | **Pokytis, Eur** |
| Lietuvos Respublika | 5 805 | 6 095 | 290 |
| Panevėžio regionas | 1 692 | 1 827 | 135 |
| Panevėžio m. | 2 954 | 3297 | 343 |
| Panevėžio raj. | 1 347 | 1494 | 147 |
| Biržų raj. | 480 | 300 | -180 |
| Kupiškio raj.  | 195 | 151 | -38 |
| Rokiškio raj. | 1 223 | 1 157 | -66 |
| Pasvalio raj.  | 383 | 389 | 6 |

**Šaltinis:** Lietuvos statistikos departamentas

Lietuvos statistikos departamento paskelbti 2018 metų duomenys rodo, kad tiesioginių užsienio investicijų (TUI) pritraukė visos Panevėžio regiono savivaldybės. Rokiškio rajono savivaldybė pasižymi didžiausiu rodikliu po Panevėžio miesto ir Panevėžio rajono savivaldybių, tačiau 2018 m. TUI pritraukė mažiau nei 2017 m.

Lietuvos statistikos departamento duomenimis, 2018 m. gruodžio 31 d. duomenimis, sukauptosios [TUI](https://osp.stat.gov.lt/statistikos-terminu-zodynas?popup=true&termId=866) Lietuvoje sudarė 17 mlrd. eurų ir, palyginti su 2017 m. gruodžio 31 d. duomenimis, padidėjo 4,5 proc. TUI vienam Lietuvos gyventojui išaugo 5 proc. ir sudarė vidutiniškai 6,1 tūkst. eurų. TUI vienam gyventojui Sostinės regione teko 14,8 tūkst. eurų, Vidurio ir vakarų Lietuvos regione – 2,6 tūkst. eurų.

**Vidutinis bruto darbo užmokestis, Eur**

**Šaltinis:** Lietuvos statistikos departamentas

Vidutinis bruto darbo užmokestis 2014-2018 metais nuosekliai augo visoje šalyje: Lietuvos Respublikoje – 246,7 euro, Panevėžio regione – 214,3 euro, Rokiškio rajone – 184 eurais.

**Nedarbo lygis, proc.**

**Šaltinis:** Užimtumo tarnyba prie LR SADM

Rokiškio rajono savivaldybės gyventojų nedarbo lygis 2014-2019 m. III ketvirtį kinta mažai, tačiau viršija tiek šalies, tiek Panevėžio regiono nedarbo lygį.

**Socialiniai veiksniai.**

Žmogiškieji ištekliai tampa vienu iš pagrindinių šalies augimą ribojančiu veiksnių: nuo 1992 m. iki 2017 m. šalyje gyventojų skaičius sumažėjo 23 proc. – nuo 3 706 tūkst. iki 2 848 tūkst. Remiantis prognozėmis, 2030 m. Lietuvoje gyvens tik apie 2,4 mln. žmonių. Be to, kad mažėja bendras gyventojų skaičius, kinta ir likusių gyventojų amžiaus struktūra, visuomenė senėja – mažėja vaikų, jaunų ir darbingo amžiaus žmonių ir daugėja vyresnio amžiaus žmonių.

**Gyventojų skaičius Lietuvos Respublikoje (mln.), Panevėžio regione (tūkst.) ir Rokiškio rajone (tūkst.) metų pradžioje**

 **Šaltinis:** Lietuvos statistikos departamentas

Rokiškio rajone, kaip ir visoje šalyje bei Panevėžio regione, gyventojų skaičius gana sparčiai mažėja. Rokiškio rajono savivaldybėje 2014-2019 m. gyventojų skaičius sumažėjo 12,3 proc. (4020 gyventojų).

Rokiškio miesto gyventojų skaičius 2014 - 2019 m. sumažėjo 1652 gyventojais (2019 m. pradžioje 11985 gyventojų).

 **Šaltinis:** Lietuvos statistikos departamentas

**Gyventojų skaičius Rokiškio rajone metų pradžioje mieste ir kaime**

|  |  |  |  |  |  |  |
| --- | --- | --- | --- | --- | --- | --- |
|  | 2014 m. | 2015 m. | 2016 m. | 2017 m. | 2018 m. | 2019 m. |
| Viso | 32 748 | 32 191 | 31 454 | 30 451 | 29 472 | 28 728 |
| Miestas | 15 362 | 15 143 | 14 860 | 14 363 | 13 922 | 13 571 |
| Kaimas | 17 386 | 17 048 | 16 594 | 16 088 | 15 550 | 15 157 |

**Šaltinis:** Lietuvos statistikos departamentas

**Nuolatinių gyventojų amžiau struktūra Rokiškio rajone metų pradžioje, proc.**

|  |  |  |  |  |  |  |
| --- | --- | --- | --- | --- | --- | --- |
|  | 2014 m. | 2015 m. | 2016 m. | 2017 m. | 2018 m. | 2019 m.  |
| Iki 14 metų | 12,3 | 12,1 | 12,1 | 12,1 | 12,2 | 12,1 |
| 15-64 | 64,6 | 64,9 | 64,7 | 64,3 | 63,7 | 63,4 |
| 65 ir vyresni | 23,1 | 23,0 | 23,2 | 23,6 | 24,1 | 24,5 |

**Šaltinis:** Lietuvos statistikos departamentas

Gyventojų skaičiaus mažėjimą ir amžiaus struktūros pokyčius lemia du pagrindiniai veiksniai – neigiama neto migracija (didelio masto emigracija ir nepakankama imigracija) ir neigiama natūrali gyventojų kaita (mažas gimstamumas bei augantis mirtingumo rodiklis).

**Gyventojų migracija (asm.)**

|  |  |  |  |  |  |  |
| --- | --- | --- | --- | --- | --- | --- |
|  | **Požymis** | **2014 m.** | **2015 m.** | **2016 m.** | **2017 m.** | **2018 m.** |
| **Lietuvos Respublika** | Atvykusieji  | 85 709 | 83 556 | 88 734 | 89 785 | 105 090 |
| Išvykusieji  | 98 036 | 105 959 | 118 905 | 117 342 | 108 382 |
| Neto migracija | -12 327 | -22 403 | -30 171 | -27 557 | -3 292 |
| **Panevėžio regionas** | Atvykusieji  | 5 591 | 5 242 | 5 430 | 5 139 | 6 343 |
| Išvykusieji  | 7 571 | 8 111 | 9 697 | 9 753 | 8 780 |
| Neto migracija | -1980 | -2869 | -4 267 | - 4 614 | -2 437 |
| **Rokiškio rajonas** | Atvykusieji  | 832 | 700 | 716 | 707 | 908 |
| Išvykusieji  | 1 031 | 1 080 | 1 324 | 1 278 | 1 293 |
| Neto migracija | -199 | -380 | -608 | -571 | -385 |

**Šaltinis:** Lietuvos statistikos departamentas

Lietuvoje fiksuojamas aukštas emigracijos lygis. Didžioji emigruojančių gyventojų dalis yra jauni žmonės ir šeimos. Regioniniai skirtumai šalyje taip pat lemia, kad emigracijos mastai regionų lygiu taip pat skiriasi. Rokiškio rajone 2014-2018 m. neigiamas neto migracijos rodiklis buvo aukščiausias 2016 m. ir siekė -608, tačiau 2017 m. ir 2018 m. rodiklis mažėja, 2018 m. iš rajono išvykus 1 293 asmenims, į jį atvyko 908 asmenys. Galima daryti išvadą, kad gyventojų migracijos tempai rajone pastaraisiais metais mažėja.

**Natūrali gyventojų kaita (asmenys)**

|  |  |  |  |  |  |
| --- | --- | --- | --- | --- | --- |
|  | **2014 m.** | **2015 m.** | **2016 m.** | **2017 m.** | **2018 m.** |
| **Lietuvos Respublika** | -9 883 | -10 301 | -10 483 | -11 446 | -11 425 |
| **Panevėžio regionas** | -1 374 | -1 524 | -1 701 | -1 693 | -1 672 |
| **Rokiškio rajonas** | -358 | -357 | -395 | -408 | -359 |

**Šaltinis:** Lietuvos statistikos departamentas

Rokiškio rajone natūralus gyventojų prieaugio rodiklis 2018 m. grįžo į 2014 m. rodmenis, kai tuo tarpu šalyje ir Panevėžio regione priešingai – neigiamas gyventojų prieaugis ir toliau didėja.

**Socialinė parama.**

Rokiškio rajono savivaldybėje teikiant socialines paslaugas ir plečiant socialinių paslaugų tinklą ir mastą, orientuojamasi į prioritetines socialinių paslaugų gavėjų grupes: neįgaliuosius asmenis, senyvo amžiaus asmenis, socialinės rizikos vaikus, socialinės rizikos šeimas ir asmenis. Šioms gavėjų grupėms plėtojant paslaugas ypatingas dėmesys skiriamas nestacionarių paslaugų, užtikrinančių pilnavertį asmens gyvenimą savo paties namuose teikimui. Pagrindinė institucija, atsakinga už socialinių paslaugų teikėjų rinkos plėtrą, paslaugų įvairovės didinimą ir socialinių paslaugų teikimą savivaldybėje – Rokiškio socialinės paramos centras.

2019 m. tęsiami projektai „Integrali pagalba į namus“ ir „Kompleksinių paslaugų šeimai teikimas Rokiškio rajone“ bei pagal Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.11-CPVA-V-427 „Institucinės globos pertvarka: investicijos į infrastruktūrą“ pradėtas vykdyti projektas „Bendruomeninių vaikų globos namų ir vaikų dienos centrų tinklo plėtra“.

**Rokiškio rajono savivaldybės gyventojų socialinės-ekonominės padėties kaita**

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2016 | 2017 | 2018 |
| Pensinio amžiaus neįgalūs asmenys | 2232 | 2198 | 2189 | 2145 | 2132 |
| Darbingo amžiaus neįgalūs asmenys | 2253 | 2164 | 2158 | 2110 | 2095 |
| Vaikai, kuriems nustatytas neįgalumas | 174 | 178 | 181 | 165 | 171 |
| Socialinės rizikos šeimos | 150 | 150 | 158 | 161 | 170 |
| Vaikų skaičius socialinės rizikos šeimose | 315 | 315 | 346 | 332 | 348 |
| Šeimos (vieni gyvenantys asmenys), gaunantys socialines pašalpas | 2659 | 2185 | 1917 | 1760 | 1652 |
| Vaikai, kuriems skirtos / pratęstos minimalios priežiūros priemonės | 9 | 6 | 3 | 2 | 1 |
| Vaikai, kuriems skirtos / pratęstos vidutinės priežiūros priemonės | 1 | 1 | 4 | 0 | 0 |

**Šaltinis:** Rokiškio rajono savivaldybės administracijos Socialinės paramos ir sveikatos skyrius

 Rokiškio rajono savivaldybės administracijos Tarpinstitucinio bendradarbiavimo koordinatorius

Iš lentelėje pateiktų duomenų matyti, kad socialinės rizikos šeimų ir socialinės rizikos šeimose augančių vaikų skaičius nuo 2015 m. auga. Tačiau nuo 2014 m. pastebimas šeimų (vienų gyvenančių asmenų), gaunančių socialines pašalpas, skaičiaus mažėjimas.

**Švietimas.**

Rokiškio rajono savivaldybėje 2019-2020 m. mokslo metais veikia 5 ikimokyklinio ugdymo įstaigos, iš jų 3 – Rokiškio mieste. Ikimokyklinio (IU) bei priešmokyklinio  ugdymo (PU) paslaugas Rokiškio rajono savivaldybėje taip pat teikia 8 bendrojo ugdymo įstaigos.

**Pagal IU ir PU programas ugdomų vaikų skaičiaus kaita**

**Šaltinis:** Rokiškio rajono savivaldybės administracijos Švietimo, kultūros ir sporto skyrius

Pagal ikimokyklinio (IU) ir priešmokyklinio (PU) ugdymo programas ugdomų vaikų skaičius 2014-2020 mokslo metais kinta nežymiai.

2019-2020 mokslo metais Rokiškio rajone veikia 13 bendrojo ugdymo mokyklų, iš jų  6 Rokiškio mieste. Rokiškio miesto mokyklose mokosi 1828 arba 60,1 proc. visų rajono mokyklinio amžiaus vaikų.

**Bendrojo ugdymo mokyklų, bendrojo ugdymo mokinių ir mokytojų skaičiaus kaita**

|  |  |  |  |  |  |  |
| --- | --- | --- | --- | --- | --- | --- |
|  | 2014-2015  | 2015-2016  | 2016-2017  | 2017-2018  | 2018-2019 | 2019-2020  |
| Mokinių skaičius | 3819 | 3572 | 3347 | 3185 | 3055 | 2911 |
| Mokytojų skaičius | 600 | 602 | 580 | 539 | 466 | 448 |
| Mokyklų skaičius | 15 | 15 | 15 | 15 | 13 | 13 |

**Šaltinis:** Rokiškio rajono savivaldybės administracijos Švietimo, kultūros ir sporto skyrius

Kasmet mažėjantį moksleivių skaičių bendrojo ugdymo mokyklose įtakoja emigracija ir mažėjantis gimstamumas.

Vaikų užimtumą po pamokų, vasaros poilsio organizavimą, įvairią projektinę veiklą Rokiškio rajone vykdo 6 neformaliojo vaikų švietimo (NVŠ) įstaigos, kurių užsiėmimus kasmet lanko daugiau nei 50 proc. visų rajono mokyklose besimokančių mokinių. 2019 m. spalio 1 d. duomenimis NVŠ veiklą rajone taip pat vykdo 17 laisvųjų mokytojų ir organizacijų. Rajone kasmet  vykdoma ir apie 40 neformaliojo vaikų švietimo programų, finansuojamų tikslinėmis (ES finansinės paramos) NVŠ lėšomis. Šiose veiklose papildomai po pamokų užimama virš 800 rajono mokyklinio amžiaus vaikų (apie 25 proc. nuo visų rajono mokyklose besimokančių mokinių).  Iš viso NVŠ programose kasmet dalyvauja apie 80 proc. rajono mokyklinio amžiaus vaikų.

 **Ekologiniai veiksniai.**

Stacionarių ir mobilių taršos šaltinių į aplinkos orą išmetami teršalai yra vienas svarbiausių

veiksnių, sąlygojančių aplinkos oro kokybę. 2018 m. Lietuvoje iš stacionarių taršos šaltinių išmesta 65,9 tūkst. tonų teršalų: daugiausia – Mažeikių rajono (22 585 t) savivaldybėje. Rokiškio rajono savivaldybėje šis rodiklis 2014-2018 m. nežymiai kinta, 2018 m. siekia 690,77 t. Rokiškio rajone vienam gyventojui tenkanti atmosferos tarša iš stacionarių taršos šaltinių artima Lietuvos vidurkiui. Pagrindiniai oro taršos šaltiniai Rokiškio rajono savivaldybėje yra gyvenamieji pastatai, transporto priemonės ir gamybos įmonės. Namų ūkiai labiausiai teršia aplinką šaltuoju metų laikotarpiu.

**Teršalai (kilogramais), išmesti į aplinkos orą iš stacionarių taršos šaltinių, tenkantys vienam gyventojui, Lietuvos Respublikoje ir Rokiškio rajone**

**Šaltinis:** Aplinkos apsaugos agentūra, Lietuvos statistikos departamentas

Rokiškio rajono savivaldybės aplinkos monitoringo ataskaitos už 2019 m. duomenimis, siekiant vertinti aplinkos oro kokybę, nustatyti galimas aplinkos oro kokybės pokyčių priežastis, kaupti ir pateikti patikimą informaciją apie aplinkos oro užterštumo lygį, 2019 m. oro stebėsena buvo atliekama 8 Rokiškio miesto ir Rokiškio rajono vietose. Nustatyti kietųjų dalelių, sieros dioksido, sieros ir azoto oksidų, benzeno ir amoniako kiekiai neviršijo leistinų koncentracijų nei viename tyrimų taške.

Viena svarbiausių aplinkos apsaugos sričių yra atliekų tvarkymas. Rokiškio rajono savivaldybėje, kaip ir visoje šalyje, augant vartojimui, didėja surenkamų atliekų kiekis. 2014-2018 m. komunalinių atliekų kiekis tenkantis vienam šalies gyventojui padidėjo 32,71 kg. 2018 m. vienam Rokiškio rajono gyventojui teko 289,96 kg komunalinių atliekų.

**Komunalinių atliekų surinkimas Rokiškio rajone (tonomis)**

**Šaltinis:** Rokiškio rajono savivaldybės administracijos Architektūros ir paveldosaugos skyrius

Rokiškio rajono savivaldybėje 2014-2018 m. bendras surinktų komunalinių atliekų kiekis kinta nežymiai, tačiau pastebimas ženklus išrūšiuotų (paruoštų naudoti pakartotinai/ perdirbtų/panaudotų) komunalinių atliekų kiekio augimas: 2014 m. nuo bendro surinktų komunalinių atliekų kiekio išrūšiuota buvo 14,5 proc., o 2018 m. – net 62,16 proc.

**Technologiniai veiksniai.**

Lietuvos statistikos departamento duomenimis,pirmąjį 2019 m. ketvirtį šalyje asmeninius kompiuterius namuose turėjo 77 proc., interneto prieigą – 82 proc. namų ūkių, tai atitinkamai 1 ir 4 proc. punktais daugiau nei 2018 m. Mieste kompiuterius ir interneto prieigą namuose turėjo atitinkamai 79 ir 83 proc. namų ūkių, kaime – 71 ir 78 proc. Iš namų ūkių su vaikais kompiuterius namuose turėjo 74 proc., interneto prieigą – 79 proc., be vaikų – atitinkamai 78 ir 82 proc. Beveik visi namų ūkiai, turintys namuose interneto prieigą, naudojosi plačiajuosčiu ryšiu. 83 proc. interneto prieigą turinčių namų ūkių naudojosi plačiajuosčiu laidiniu ar belaidžiu fiksuotu ryšiu, 59 proc. – mobiliojo ryšio tinklais

**Namų ūkiai, turintys asmeninį kompiuterį, interneto prieigą Lietuvoje (proc.)**\*

|  |  |  |  |  |  |  |
| --- | --- | --- | --- | --- | --- | --- |
|  | 2014 m. | 2015 m. | 2016 m. | 2017 m. | 2018 m. | 2019 m. |
| Kompiuteris | 66,2 | 67,6 | 70,5 | 73,0 | 75,5 | 76,7 |
| Interneto prieiga | 66,0 | 68,3 | 71,7 | 75,0 | 78,4 | 81,5 |
| Plačiajuosčio interneto prieiga | 65,4 | 67,3 | 71,0 | 74,7 | 77,9 | 81,4 |

*\*Statistinio tyrimo laikotarpis – pirmas metų ketvirtis*

**Šaltinis:** Lietuvos statistikos departamentas

Lietuvos statistikos departamento duomenimis, 2019 m. pirmąjį ketvirtį šalyje internetu naudojosi 82 proc. 16–74 metų amžiaus gyventojų (2018 m. pirmąjį ketvirtį – 80 proc.). Iš 16–24 metų amžiaus gyventojų internetu naudojosi 99 proc., iš 65–74 metų amžiaus – 40 proc. Iš pateiktų duomenų matyti, kad mažiausiai internetu naudojasi vyresnio amžiaus šalies gyventojai.

Rokiškio rajono gyventojai taip pat skatinami įgyti ar tobulinti skaitmeninius įgūdžius. Įgyvendinant Europos regioninės plėtros fondo ir Lietuvos Respublikos valstybės biudžeto lėšomis finansuojamą projektą „Prisijungusi Lietuva“ nuo 2019 m. kovo mėnesio įvairiuose Rokiškio rajono savivaldybės Juozo Keliuočio viešosios bibliotekos filialuose organizuoti nemokami skaitmeninio raštingumo mokymai, kurie pasižymėjo dideliu rajono gyventojų aktyvumu: pradedančiųjų mokymus baigė 305 gyventojai, pažengusiųjų – 586 gyventojai. Didžioji dauguma gyventojų, pabaigusių pradedančiųjų skaitmeninio raštingumo mokymus, tęsė įgūdžių tobulinimą pažengusiųjų grupėse. Skaitmeninio raštingumo mokymuose aktyviai dalyvavo ir darbo ieškantys asmenys.

**VIDINĖS APLINKOS ANALIZĖ**

**Teisinė bazė.**

Rokiškio rajono savivaldybės veiklą reglamentuoja šie norminiai aktai:

* Lietuvos Respublikos vietos savivaldos įstatymas;
* Lietuvos Respublikos biudžeto sandaros įstatymas;
* Lietuvos Respublikos valstybės tarnybos įstatymas;
* Lietuvos Respublikos viešojo administravimo įstatymas;
* Rokiškio rajono savivaldybės tarybos veiklos reglamentas;
* Rokiškio rajono savivaldybės administracijos nuostatai;
* Rokiškio rajono plėtros strateginis planas iki 2022 m.;
* Rokiškio rajono savivaldybės strateginis veiklos planas.

 **Organizacinė struktūra.**

Vietos savivaldos funkcijas Rokiškio rajono savivaldybėje įgyvendina:Atstovaujamoji institucija – Rokiškio rajono savivaldybės taryba;Vykdomoji institucija – Rokiškio rajono savivaldybės administracija;Kontrolės ir audito institucija – Rokiškio rajono savivaldybės Kontrolės ir audito tarnyba.

Rokiškio rajono savivaldybės tarybą sudaro 25 nariai, dirbantys 6 komitetuose: Teisėsaugos, mandatų, etikos, informacijos; Švietimo, kultūros ir sporto; Sveikatos ir socialinės apsaugos; Finansų, verslo, vietinio ūkio; Kaimo reikalų; Kontrolės.

Savivaldybių funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Vietos valdžios funkcijas įstatymų nustatyta tvarka atlieka savivaldybės taryba. Viešojo administravimo funkcijas įstatymų nustatyta tvarka atlieka savivaldybės taryba, savivaldybės administracijos direktorius, kiti savivaldybės įstaigų ir tarnybų vadovai, valstybės tarnautojai, kuriems teisės aktai ar savivaldybės tarybos sprendimai suteikia viešojo administravimo teises savivaldybės teritorijoje. Viešąsias paslaugas teikia savivaldybių įsteigti paslaugų teikėjai arba pagal su savivaldybėmis sudarytas sutartis kiti fiziniai bei juridiniai asmenys, pasirenkami viešai.

 **Žmonių ištekliai.**

Rokiškio rajono savivaldybės administracijoje 2019 m. spalio 1 d. dirbo 246 darbuotojai: iš jų 77 karjeros valstybės tarnautojai, 169 dirbantys pagal darbo sutartis.

 **Planavimo sistema.**

Rokiškio rajono savivaldybės planavimo sistemą sudaro teritorijų, strateginis ir finansinis planavimas. Vykdant strateginį planavimą, nustatomos svarbiausios Rokiškio rajono savivaldybės kryptys ir būdai vykdyti institucijos misiją, pasiekti numatytus tikslus ir rezultatus, efektyviai panaudojant finansinius, materialinius ir žmogiškuosius išteklius.

**Teritorijų planavimas savivaldybėje.**

Lietuvos Respublikos teritorijų planavimo įstatymo ir jo įgyvendinamųjų teisės aktų nustatyta tvarka savivaldybėje vykdomas teritorijų planavimas ir rengiami bei įgyvendinami teritorijų planavimo dokumentai. Pagrindiniai Rokiškio rajono savivaldybės teritorijų planavimo dokumentai yra Rokiškio miesto teritorijos ir Rokiškio rajono teritorijos bendrieji planai.

**Strateginis planavimas savivaldybėje.**

Vykdant strateginį planavimą, nustatomos svarbiausios Rokiškio rajono savivaldybės kryptys ir būdai vykdyti institucijos misiją, pasiekti numatytus tikslus ir rezultatus, efektyviai panaudojant finansinius, materialinius ir žmogiškuosius išteklius.

Rokiškio rajono savivaldybėje yra sudaromi šie strateginiai planai:

* Rokiškio rajono strateginis plėtros planas;
* Rokiškio rajono savivaldybės strateginis veiklos planas;
* Rokiškio rajono savivaldybės administracijos, seniūnijų, savivaldybės biudžetinių įstaigų metiniai veiklos planai.

**Finansinis planavimas savivaldybėje.**

Atsižvelgiant į patvirtintus savivaldybės strateginio planavimo dokumentus yra rengiamas savivaldybės biudžetas ir kitų finansavimo šaltinių sąmatos

 **Finansiniai ištekliai.**

Savivaldybės 2020 m. biudžeto pajamų dalį sudaro: gyventojų pajamų mokestis, turto, prekių ir paslaugų mokesčiai, dotacijos iš valstybės biudžeto, turto pajamos, pajamos už prekes ir paslaugas, materialiojo ir nematerialiojo turto realizavimo ir kitos pajamos. 2020 m. planuojamos Rokiškio rajono savivaldybės biudžeto pajamos sudaro 30982,3 tūkst. Eur.

**2020 m. biudžeto pajamų struktūra**

|  |  |  |  |
| --- | --- | --- | --- |
| **Eil.Nr.** | **Pajamos** | **Suma, tūkst. Eur** | **Lyginamasis svoris, proc.** |
| **1.** | **MOKESČIAI** (2+3+4) | **19065,0** | **61,5** |
| 2. | Pajamų ir pelno mokesčiai | 17508,0 |
| 3. | Turto mokesčiai | 825,0 |
| 4. | Prekių ir paslaugų mokesčiai | 732,0 |
| **5.** | **DOTACIJOS** (6+7) | **10136,1** | **32,7** |
| 6. | Specialioji tikslinė dotacija, iš viso | 10104,62 |
| 7. | Kitos dotacijos einamiesiems tikslams | 31,5 |
| **8.** | **KITOS PAJAMOS** (9+10+11+12) | **1781,2** | **5,8** |
| 9. | Turto pajamos | 355,0 |
| 10. | Pajamos už teikiamas paslaugas | 1411,2 |
| 11. | Pajamos iš baudų ir konfiskacijos | 10,0 |
| 12. | Kitos pajamos | 5,0 |
| 13. | **VISI MOKESČIAI, DOTACIJOS IR KITOS PAJAMOS (1+5+8)**  | **30982,3** | **100** |

 **Informacinės ir komunikavimo sistemos.**

Siekiant Rokiškio rajono gyventojus nuolat, laiku ir tiksliai informuoti apie svarbiausias aktualijas ir savivaldybės veiklą, aktuali informacija nuolat pateikiama žiniasklaidos priemonėmis: savivaldybės interneto svetainėje (http://www.rokiskis.lt), savivaldybės paskyroje socialiniame tinkle „Facebook“, Rokiškio rajono ir nacionalinėje spaudoje.

Nuo 2011 m. Savivaldybės tarybos posėdžių vaizdo transliacijas gyventojai ir kiti asmenys gali stebėti internetu (prieiga per interneto svetainę [www.rokiskis.lt](http://www.rokiskis.lt)), yra galimybė stebėti ne tik einamuosius, bet ir esančius archyve posėdžius.

 2011 m. savivaldybės administracijoje įdiegta dokumentų valdymo sistema, kuri nuolat atnaujinama ir papildoma naujais moduliais.

 **Vidaus darbo kontrolės sistema.**

Vidaus kontrolę Rokiškio rajono savivaldybėje vykdo savivaldybės Kontrolės ir audito tarnyba. Kontrolės ir audito tarnyba prižiūri ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

Savivaldybės Centralizuota vidaus audito tarnyba, kuri yra pavaldi bei atsiskaito Savivaldybės administracijos direktoriui, vykdo nepriklausomą, objektyvią tyrimo, vertinimo ir konsultavimo veiklą siekiant užtikrinti Savivaldybės administracijos, jos struktūrinių padalinių,jai pavaldžių ir (arba) jos valdymo sričiai priskirtų viešųjų juridinių asmenųveiklos gerinimą.

**SWOT (SSGG) ANALIZĖ**

|  |
| --- |
| **Stiprybės** |
| * Savivaldybės administracijos darbuotojų pakankama kvalifikacija bei nuolat keliama kompetencija
* Augantis įregistruotų ir veikiančių ūkio subjektų skaičius
* Sėkmingai įgyvendinama smulkaus ir vidutinio verslo plėtros programa
* Augančios materialinės investicijos
* Gerėjantis natūralios gyventojų kaitos rodiklis
* Sumažėjęs socialinių pašalpų gavėjų skaičius ir išlaidos socialinėms pašalpoms
* Aktyvus dalyvavimas ES finansuojamuose projektuose, ypač plėtojant socialinių paslaugų teikimo apimtis kaimo gyvenamosiose vietovėse
* Plėtojamas savivaldybės socialinio būsto fondas
* Pagerintas švietimo įstaigų pastatų energetinis efektyvumas
* Dalies švietimo įstaigų aktyvus dalyvavimas ES finansuojamuose projektuose
* Didelė mokinių dalis, dalyvaujanti kokybiškose neformaliojo švietimo veiklose
* Didėjantis gyventojų fizinis aktyvumas
* Augantis sporto varžybų ir sveikatingumo renginių skaičius
* Įrengiamos naujos sporto bazės
* Augantys turistų srautai (taip pat ir užsienio turistų)
* Kultūros ir pramogų pasirinkimo didėjimas
* Veikiančios 2 vietos veiklos grupės
* Santykinai maža aplinkos tarša
 |
| **Silpnybės** |
| * Nepakankamai išplėtotos elektroninės valdžios paslaugos
* Mažėjančios tiesioginių užsienio investicijų apimtys
* Ribotos savivaldybės finansinės galimybės investicinių projektų įgyvendinimui
* Mažėjančios statybos darbų apimtys
* Neigiamas natūralios gyventojų kaitos rodiklis
* Mažėjantis gyventojų skaičius ir neigiama neto migracija
* Aukštas demografinės senatvės koeficientas
* Mažėjanti darbingo amžiaus gyventojų dalis
* Aukštas nedarbo lygis
* Švietimo įstaigų vadovų trūkumas dėl senėjančios švietimo įstaigų pedagoginės bendruomenės
* Mažėjantis bendrojo ugdymo mokyklų mokinių skaičius
* Didėjantis socialinės rizikos šeimų ir jose augančių vaikų skaičius
* Nepakankama socialinių paslaugų plėtra atokiose kaimo gyvenamosiose vietovėse
 |
| **Galimybės** |
| * Viešojo ir privataus sektorių partnerystės projektų vykdymas
* Infrastruktūros pritaikymas, aktyvių rinkodaros ir informacijos priemonių taikymas, siekiant pritraukti vietos ir užsienio investuotojus
* Dialogo su verslininkais skatinimas, siekiant gerinti verslo aplinką, skatinti kurti darbo vietas
* Švietimo įstaigų tinklo pertvarka, siekiant efektyvesnio lėšų panaudojimo
* Savanoriškos veiklos socialinės apsaugos srityje plėtra
* Jaunų, kvalifikuotų mokytojų, gydytojų ir kitų reikalingų specialistų pritraukimas į rajoną
* Naujo ES finansavimo periodo paramos lėšų efektyvus panaudojimas
* Turizmo infrastruktūros plėtra
* Aktyvios rajono kaimų bendruomenės, savo veikla kuriančios palankią gyvenimui aplinką kaimo gyvenamosiose vietovėse
 |
| **Grėsmės** |
| * Lėtėjanti ekonomika
* Aukšta priklausomybė nuo ES finansavimo šaltinių
* Atotrūkio tarp regionų didėjimas gali didinti emigracijos srautus
* Mažėjantis gyvenamųjų ir negyvenamųjų pastatų poreikis dėl gyventojų skaičiaus mažėjimo
* Socialinės apsaugos poreikio ir išlaidų šioms paslaugoms augimas dėl senėjančios visuomenės
* Galimas mokytojų trūkumas dėl senėjančios švietimo įstaigų pedagoginės bendruomenės
* Oro užterštumo didėjimas dėl augančio automobilių srauto ir kitų taršos faktorių
 |

Rokiškio rajono savivaldybės 2020-2022 m. strateginio veikos plano priedai:

1 priedas „Savivaldybės pagrindinių funkcijų vykdymo programa“;

2 priedas „Ugdymo kokybės ir mokymosi aplinkos užtikrinimo programa“;

3 priedas „Kultūros, sporto, bendruomenės, vaikų ir jaunimo gyvenimo aktyvinimo programa“;

4 priedas „Socialinės paramos ir sveikatos apsaugos paslaugų kokybės gerinimo programa“;

5 priedas „Rajono infrastruktūros objektų priežiūros, plėtros ir modernizavimo programa“ ;

6 priedas „Kaimo plėtros, aplinkos apsaugos ir verslo skatinimo programa“.